आर्मी र बीबीसी फाइनलमा
त्रिभुवन आर्मी र ब्रिगेड ब्वाइज क्लब (बीबीसी) ले तेस्रो ललित मेमोरियल युथ यू–१८ च्याम्पियनसिपको उपाधिलाई भिड्ने भएका छन् ।
काठमाडौँ — त्रिभुवन आर्मी र ब्रिगेड ब्वाइज क्लब (बीबीसी) ले तेस्रो ललित मेमोरियल युथ यू–१८ च्याम्पियनसिपको उपाधिलाई भिड्ने भएका छन् ।एन्फा कम्प्लेक्स सातदोबाटोमा भएको सेमिफाइनलमा आर्मीले हाईलाइफ मोरङ एफसीलाई २–१ ले र बीबीसीले फ्रेन्ड्स क्लबलाई पेनाल्टी शुटआउटमा ४–२ ले पराजित गरेका थिए ।अजय मण्डलले सुरुमै आत्मघाती गोल गर्दा मोरङ पछाडि पर्न पुग्यो । यसले आर्मीलाई दसौं मिनेटमा अग्रता दिलायो । मनीष थापाको गोलमा मोरङले ५५ औं मिनेटमा खेल बराबरीमा ल्यायो । सेसेहाङ आङदम्बेले इन्ज्युरी टाइममा गोल गर्दै दुईपल्टको च्याम्पियन आर्मीलाई विजयी बनाए ।बीबीसी र फ्रेन्ड्सबीचको अर्को सेमिफाइनल खेलमा निर्धारित समय गोलरहीत बराबरी भएपछि निर्णय पेनाल्टी शुटआउटमा भएको थियो । फाइनल शुक्रबार हुनेछ ।